Espanjan Grand Prix 2021

Espanjan Grand Prix 2021 (virallisesti Formula 1 Aramco Gran Premio de España 2021) oli Formula 1 -kauden  neljäs osakilpailu, joka ajettiin 9. toukokuuta Circuit de Barcelona-Catalunyan moottoriradalla Barcelonassa Espanjassa.

Radan kymmenes mutka loivennettiin ennen osakilpailua kautta  vastaavaksi, koska muutoksella pyrittiin lisäämään kuljettajien turvallisuutta sekä ulosajoalueelta paluuta. Kilpailu oli alun perin tarkoitus ajaa koronavirustilanteen vuoksi ilman yleisöä, mutta kilpailunjärjestäjät sallivat paikan päälle 1 000 katsojaa.

 Viikonlopun aikataulu ja sää 
PäiväAikatauluSessioSääIlmaRataKosteusPaik.7. toukokuuta11:30–12:3012:30–13:301. vapaat harjoitukset Puolipilvinen22 °C35–36 °C53–56 %15:00–16:0016:00–17:002. vapaat harjoitukset Puolipilvinen20–21 °C41 °C61–62 %8. toukokuuta12:00–13:0015:00–16:003. vapaat harjoitukset Aurinkoinen24–25 °C38–42 °C50–53 %15:00–16:0016:00–17:00Aika-ajot Aurinkoinen25 °C35 °C48–50 %9. toukokuuta15:00–17:0016:00–18:00Kilpailu Puolipilvinen21–24 °C31–36 °C55–58 %Lähteet:

 Vapaat harjoitukset 
Ensimmäisten vapaiden harjoitusten aikana Williams ja Alfa Romeo Racing ajattivat testikuljettajiaan Roy Nissanya ja Robert Kubicaa. Heistä Kubica aiheutti harjoitusten aikana punaiset liput radalle, kun hän ajoi mutkan pitkäksi ja hänen autonsa jäi jumiin soralle. Aston Martin asensi Portugalin osakilpailussa testaamansa päivitysosat Sebastian Vettelin autoon. Myös McLaren toi kilpailuviikonloppua varten uusia päivitysosia autoihinsa. Mercedeksen Valtteri Bottas ajoi nopeita aikakierroksiaan ja oli lähellä osua yhdellä niistä hitaasti edessä ajaneeseen Ferrarin Carlos Sainziin. Haasin Nikita Mazepin puolestaan lukitsi jarrunsa aikakierroksellaan ja ajoi soralle, mutta pystyi lopulta palaamaan radalle. Bottas oli ensimmäisten vapaiden nopein ennen Red Bullin Max Verstappenia ja tallikaveri Lewis Hamiltonia.

Toisissa vapaissa harjoituksissa Red Bullin Sergio Pérez testasi yksittäisiä nopeita aikakierroksia ja pitkiä kilpailukierroksia, mutta tallikaveri Verstappen puolestaan keskeytti ajamisen ajettuaan mutkan pitkäksi soralle ja auton saatua vaurioita etusiipeen. Alpinen vauhti oli harjoitusten aikana lupaavaa, kun neljänneksi ja viidenneksi ajaneet Esteban Ocon ja Fernando Alonso testasivat uusia aerodynamiikan osiaan autoissaan. Hamilton oli toisten vapaiden harjoitusten nopein ennen Bottasta ja Ferrarin Charles Leclerciä.

Kolmansissa vapaissa harjoituksissa McLarenin Lando Norris ajoi mutkan 10 pitkäksi ja pilasi renkaidensa pidon soralla ja hiekkapölyllä, mutta hän oli lopputuloksissa kuudes. Alfa Romeo Racingin Kimi Räikkönen sijoittui yhdeksänneksi, vaikka hänen oikea takarenkaansa hajosi ajettuaan romunpalasten päältä harjoitusten aikana. AlphaTaurin Yuki Tsunoda puolestaan kritisoi tallin myöhäisessä vaiheessa radiolla antamia ajo-ohjeita. Verstappen oli kolmansien vapaiden harjoitusten nopein ennen Hamiltonia ja Leclerciä.

 Aika-ajot 
Aika-ajojen ensimmäisen osion alku viivästyi kymmenellä minuutilla, koska suojavalli oli rikkoutunut aikaisemmin ajetussa rinnakkaissarjan osakilpailussa. Tsunoda ajoi mutkan 9 leveäksi ja hän karsiutui ensimmäisessä osiossa, mitä hän kritisoi voimakkaasti tallille väittäen hänen ajavan erilaisemmalla autolla kuin tallikaverinsa Pierre Gasly. Aika-ajojen jälkeen Tsunoda katui sanomisiaan ja pyysi anteeksi talliltaan. Williamsin Nicholas Latifin ajaminen hankaloitui, kun hän rikkoi autonsa peilin ajettuaan radan muhkuraiseen kohtaan mutkassa 9. Norrisin vaikeutena olivat ensimmäisessä osiossa radan ruuhkaisuus sekä Mazepinin aiheuttama estely, mistä Mazepin sai lähtöruuturangaistuksen kilpailuun.

Aika-ajojen toisessa osiossa Williamsin George Russellin mahdollisuudet parantaa aika-ajosuoritustaan viimeiseen osioon jäivät pieniksi, koska talli oli käyttänyt kaikki hänen pehmeän seoksen renkaansa jatkopaikkaa varten jo ensimmäisessä osiossa. Aston Martinin osalta autojen uudet päivitysosat eivät mahdollistaneet jatkoon pääsemistä, minkä seurauksena Vettel ja Lance Stroll karsiutuivat.

Aika-ajojen kolmannessa osiossa Hamilton ajoi nopeimman kierrosaikansa ensimmäisellä yrityksellään. Pérezin aikakierrosten ajaminen vaikeutui, koska hänellä oli kipuja olkapäässään ja hän pyörähti viimeisten yritystensä aikana jääden kahdeksanneksi. Aika-ajot olivat menestys Ferrarille, kun Leclerc oli neljäs ja Sainz kuudes. Ocon ajoi viidenneksi, mihin hän oli tyytyväinen havaittuaan tallin auton suorituskyvyn parantuneen myös aika-ajosuorituksia varten. Hamilton ajoi paalupaikalle ennen Verstappenia ja Bottasta. Verstappen oli suoritukseensa tyytyväinen, koska hänellä oli aika-ajojen aikana teknisiä vaikeuksia, mutta pystyi ajamaan läheisiä aikakierroksia Hamiltonin kanssa. Bottas puolestaan oli osittain pettynyt suoritukseensa, koska hän menetti kierroksellaan aikaa ajettuaan ratarajojen päältä mutkassa 10.

 Kilpailu 
Kuljettajien ajaessa lähtöruudukkoon Gasly teki virheen ajamalla lähtöruudun yli, mistä tuomaristo antoi hänelle viiden sekunnin aikarangaistuksen. Verstappen sai Hamiltonia paremman lähdön ja hän ohitti tämän ensimmäisessä mutkassa. Lähdössä Leclerc ohitti Bottaksen ja nousi kolmanneksi. Verstappen ja Hamilton ajoivat ylivoimaisessa johdossa muilta, kunnes Tsunodan moottorivian aiheuttaman keskeytyksen vuoksi radalle otettiin turva-auto. Williams muutti kilpailustrategiaansa ottamalla molemmat kuljettajansa renkaidenvaihtoon. Myös Alfa Romeo Racingin Antonio Giovinazzi yritti aikaisempaa varikkopysähdystä, mutta hänelle vaihdetussa renkaassa oli valmistusvirhe ja hän menetti tämän vuoksi paljon aikaa uuden renkaan etsimiseen ja vaihtamiseen.

Uusintalähdössä Verstappen säilytti johtotilansa, koska Hamilton joutui puolustautumaan Leclerciä vastaan. Stroll ohitti uusintalähdössä Alonson ja nousi kymmenenneksi. Verstappenin ja Hamiltonin välinen kaksintaistelu kääntyi päinvastaiseksi, kun Verstappen pysähtyi aikaisemmin kuin Hamilton kierroksella 24, mutta Red Bull ei ollut asiasta tietoinen ja varikkopysähdys kesti yli neljä sekuntia. Hamilton teki oman varikkopysähdyksensä muutamaa kierrosta myöhemmin ja putosi jälleen Verstappenin taakse. Leclercin ja Bottaksen välinen kaksintaistelu päättyi Bottaksen ohittaessa Leclercin paremmalla varikkokäynnillä.

Kilpailun puolivälin jälkeen Hamilton ajoi Verstappenin kiinni, mutta hän ei päässyt tästä ohi ja päätti tehdä ylimääräisen varikkopysähdyksen saadakseen tuoreemman rengasseoksen ohitusyritystä varten. Verstappenin mahdollisuudet puolustautua Hamiltonia vastaan heikkenivät Verstappenin valittua yhden varikkopysähdyksen kilpailustrategian. Sen sijaan Mercedeksen ja toiseksi kilpailussa nousseen Bottaksen välillä esiintyi kommunikaatiosekaannus, kun talli pyysi häntä olemaan hidastamatta Hamiltonia, mutta Bottas taisteli sijoituksestaan Leclerciä vastaan ja Hamiltonin itse täytyi ohittaa Bottas kilpailutilannemaisesti.

Keskijoukossa ajaneiden kuljettajien osalta taistelua kävivät keskenään Pérez, Sainz ja McLarenin Daniel Ricciardo, joista Pérez ohitti Ricciardon oltuaan suuren osan kilpailusta tämän takana ja hän nousi viidenneksi, ja Sainz puolestaan jäi seitsemänneksi, vaikka hänen mielestään Ferrari oli kilpailusuoritukseltaan vahvempi. Strollin ja Alonson välinen taistelu kilpailun loppupuolella päätyi tuomariston tutkittavaksi, kun Stroll yritti ohittaa Alonson ulkopuolelta mutkassa 1 ja rengasvaikeuksista kärsinyt Alonso aiheutti Strollin ajautumisen radan ulkopuolelle, mutta heille ei annettu tilanteesta rangaistuksia. Alonson ja hänen tallikaverinsa Oconin kilpailu päättyi kahteen MM-pisteeseen, kun tallin yritys ajattaa heitä yhdellä pysähdyksellä ei toiminut, minkä seurauksena Ocon putosi yhdeksänneksi ja Alonso 17:nneksi.

Hamilton ohitti Verstappenin kierroksella 60 ja nousi kilpailun johtoon, mutta Verstappen teki vielä ylimääräisen varikkopysähdyksen ja ajoi kilpailun nopeimman kierroksen ylimääräisen MM-pisteen vuoksi. Hamilton voitti kilpailun ennen Verstappenia ja Bottasta. Leclerc sijoittui neljänneksi, mitä hän piti tallin auton osalta maksimisuorituksena.

 Tulokset 
 Aika-ajot 
SijaNumeroKuljettajaValmistajaOsiotLähtöruutuQ1Q2Q3144 Lewis HamiltonMercedes1:18.2451:17.1661:16.7411233 Max VerstappenRed Bull-Honda1:18.0901:16.9221:16.7772377 Valtteri BottasMercedes1:18.0051:17.1421:16.8733416 Charles LeclercFerrari1:18.0411:17.7171:17.5104531 Esteban OconAlpine-Renault1:18.2811:17.7431:17.5805655 Carlos SainzFerrari1:18.2051:17.6561:17.620673 Daniel RicciardoMcLaren-Mercedes1:18.2641:17.7191:17.6227811 Sergio PérezRed Bull-Honda1:18.2031:17.6691:17.701894 Lando NorrisMcLaren-Mercedes1:17.8211:17.6961:18.01091014 Fernando AlonsoAlpine-Renault1:18.2811:17.9661:18.147101118 Lance StrollAston Martin-Mercedes1:18.2411:17.974111210 Pierre GaslyAlphaTauri-Honda1:18.1901:17.98212135 Sebastian VettelAston Martin-Mercedes1:18.2891:18.079131499Alfa Romeo Racing-Ferrari1:18.5491:18.356141563 George RussellWilliams-Mercedes1:18.4451:19.154151622 Yuki TsunodaAlphaTauri-Honda1:18.55616177 Kimi RäikkönenAlfa Romeo Racing-Ferrari1:18.917171847 Mick SchumacherHaas-Ferrari1:19.11718196 Nicholas LatifiWilliams-Mercedes1:19.2191920925x25px Nikita MazepinHaas-Ferrari1:19.80720

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.44 Lewis HamiltonMercedes661:33.07,6801252.33 Max VerstappenRed Bull Racing-Honda66 +15,841218+13.77 Valtteri BottasMercedes66 +26,6103154.16 Charles LeclercFerrari66 +54,6164125.11 Sergio PérezRed Bull Racing-Honda66 +1.03,6718106.3 Daniel RicciardoMcLaren-Mercedes66 +1.13,768787.55 Carlos SainzFerrari66 +1.14,670668.4 Lando NorrisMcLaren-Mercedes65 +1 kierros949.31 Esteban OconAlpine-Renault65 +1 kierros5210.10 Pierre GaslyAlphaTauri-Honda65 +1 kierros12111.18 Lance StrollAston Martin-Mercedes65 +1 kierros1112.7 Kimi RäikkönenAlfa Romeo Racing-Ferrari65 +1 kierros1713.5 Sebastian VettelAston Martin-Mercedes65 +1 kierros1314.63 George RussellWilliams-Mercedes65 +1 kierros1515.99 Antonio GiovinazziAlfa Romeo Racing-Ferrari65 +1 kierros1416.6 Nicholas LatifiWilliams-Mercedes65 +1 kierros1917.14 Fernando AlonsoAlpine-Renault65 +1 kierros1018.47 Mick SchumacherHaas-Ferrari64 +2 kierrosta1819.925x25px Nikita MazepinHaas-Ferrari64 +2 kierrosta20Kesk.22 Yuki TsunodaAlphaTauri-Honda6Elektroniikka16Nopein kierros: Max Verstappen (Red Bull Racing-Honda) 1.18.149 (kierroksella 62).Lähteet:

 Sijoitukset kilpailun jälkeen 

+Kuljettajien pisteetSijaKuljettajaPisteet10px1. Lewis Hamilton9410px2. Max Verstappen8010px3. Valtteri Bottas4710px4. Lando Norris4110px5. Charles Leclerc40

+Valmistajien pisteetSijaValmistajaPisteet10px1. Mercedes14110px2. Red Bull Racing-Honda11210px3. McLaren-Mercedes6510px4. Ferrari6010px5. Alpine-Renault15

 Huom!: Vain viiden parhaan sijoitukset sisällytetty.

 Muuta 
 Lewis Hamilton ajoi ensimmäisenä Formula 1 -kuljettajana uransa 100. paalupaikan.
 Mick Schumacher oli aiheuttaa vaaratilanteen varikkopysähdyksellään, kun hän ajoi liian nopeasti varikkoruutuunsa ja sen merkkiviivojen ohittamisen myötä oli lähellä osua varikkotyöntekijään, mutta kukaan ei loukkaantunut.
 Kilpailussa käytettiin ensimmäistä kertaa kehittyneempää radioviestintää, jolla televisiokatsojat kuulivat tallin henkilökunnan ja tuomariston välisiä keskusteluja kilpailun aikana.

 Lähteet 

2021
Luokka:Osakilpailut Formula 1 -kaudella 2021